लातेहार : एनएच-75 पर वाहनों के बढ़ते दबाव व अनियंत्रित ट्रैफिक व्यवस्था को दुरुस्त करने के लिए अनुमंडल पदाधिकारी सागर कुमार के निर्देश पर कई प्रयास किये जा रहे हैं. श्री कुमार ने बताया कि चंदवा में ब्रेकर बनाये गये हैं और वहां आधे वाहनों को पांकी होकर मेदिनीनगर भेजा रहा है.
लातेहार शहर से पहले पेट्रोल पंप के पास व मनिका के पीछे भी ब्रेकर बनाये गये हैं. दिन में भारी व लंबे वाहनों का शहर में प्रवेश निषेध कर दिया गया है. इन ब्रेकरों में पुलिस बल की की तैनाती की गयी है. ज्ञात हो कि उत्तरप्रदेश व बिहार के सीमाना पर स्थित कर्मनाशा के पास पुल टूट जाने से वाराणसी से रांची व कोलकाता जाने वाले वाहनों का परिचालन एनएच 75 से हो रहा है. इससे इस पथ पर वाहनों का अधिक दवाब बढ़ गया है और हमेशा सड़क जाम की स्थिति बन रही है.